b'\n_START_ARTICLE_\nKualajos ekstraktas\n_START_PARAGRAPH_\nKualajos ekstraktas, E999 \xe2\x80\x93 maisto priedas, naudojamas kaip nat\xc5\xabralus saldiklis, konservantas, tir\xc5\xa1tinimo med\xc5\xbeiaga, nat\xc5\xabrali putojimo med\xc5\xbeiaga._NEWLINE_Sinonimai: muilo \xc5\xbeiev\xc4\x97s ekstraktas, Quillai \xc5\xbeiev\xc4\x97s ekstraktas, Panamos \xc5\xbeiev\xc4\x97s ekstraktas, Murillo \xc5\xbeiev\xc4\x97s ekstraktas, kini\xc5\xa1kos \xc5\xbeiev\xc4\x97s ekstraktas._NEWLINE_Ekstraktas gaunamas i\xc5\xa1 putoklinio muiliaus (Quillay saponaria) arba kit\xc5\xb3 er\xc5\xa1k\xc4\x97tini\xc5\xb3 \xc5\xa1eimos muiliaus r\xc5\xab\xc5\xa1i\xc5\xb3 med\xc5\xbei\xc5\xb3 \xc5\xbeiev\xc4\x97s vandeninio ekstrakto._NEWLINE_Kualajos ekstrakte yra daug triterpenoido saponino, susidedan\xc4\x8dio i\xc5\xa1 quillac r\xc5\xabg\xc5\xa1ties glikozid\xc5\xb3. Kartu su taninu, kalcio oksalatu ir kitais ma\xc5\xbeesniais komponentais j\xc4\xaf sudaro ir kai kurie cukr\xc5\xabs, \xc4\xafskaitant gliukoz\xc4\x99, galaktoz\xc4\x99, arabinoz\xc4\x99, ksiloz\xc4\x99 ir ramnoz\xc4\x99._NEWLINE_Milteli\xc5\xb3 pavidalo Quillaia ekstraktas yra \xc5\xa1viesiai rudas su rausvu atspalviu. Gali b\xc5\xabti ir vandeninio tirpalo pavidalo._NEWLINE_Ilg\xc4\x85 laik\xc4\x85 Vokietijoje ir \xc5\xa0veicarijoje kualajos ekstraktas buvo u\xc5\xbedraustas, kai kuriose \xc5\xa1alyse yra u\xc5\xbedraustas iki \xc5\xa1iol._NEWLINE_Sud\xc4\x97tyje yra saponin\xc5\xb3, kurie daro \xc4\xaftak\xc4\x85 kraujo kre\xc5\xa1\xc4\x97jimui. Sukelia alergijas ir bronchin\xc4\x99 astm\xc4\x85.'